Imtella' Awwissu 16, 2021 Il-Financial Intelligence Analysis Unit (FIAU) immultat lill-kumpanija AWS Malta €502,000 wara li żammitha responsabbli ta' ksur tar-regoli b'rabta ma' trasferiment ta' flus barra mill-pajjiż. L-FIAU, li hija l-aġenzija Maltija kontra l-ħasil tal-flus, ħadet dan il-pass wara li uffiċjali tagħha mis-sezzjoni tal-infurzar analizzaw diversi trasferimenti ta' flus barra mill-pajjiż li kienet involuta fihom il-kumpanija. Il-kumpanija ħabbret li se tappella mid-deċiżjoni għax qed tinsisti li ma kisret ebda regoli finanzjarji.